Crna Gora

Ministarstvo unutrašnjih poslova

Na osnovu člana 32v Zakona o nevladinim organizacijama (“Službeni list CG“, br.39/11 i 37/17), a u vezi sa Odlukom o utvrđivanju prioritetnih oblasti od javnog interesa i visine sredstava za finansiranje projekata i programa nevladinih organizacija u 2019. godini (“Službeni list CG“, br. 83/17) i Pravilnikom o sadržaju javnog konkursa za raspodjelu sredstava za finansiranje projekata i programa nevladinih organizacija i izgledu i sadržaju prijave na javni konkurs (“Službeni list CG“, br.14/18), Komisija za raspodjelu sredstava za finansiranje projekata/programa nevladinih organizacija Ministarstva unutrašnjih poslova objavljuje

 **JAVNI KONKURS**

**„Senzibilizacija i jačanje stručnih vještina predstavnika organa za sprovođenje zakona u odnosu na identifikaciju i upućivanje žrtava i potencijalnih žrtava trgovine ljudima“**

**za finansiranje projekata /programa NVO u oblasti zaštite i promovisanja ljudskih i manjinskih prava.**

Pozivaju se nevladine organizacije koje imaju kapacitete i iskustvo da prijave projekte/programe na ovaj konkurs kojim mogu doprinijeti realizaciji prioriteta utvrđenih Strategijom za borbu protiv trgovine ljudima 2012-2018. godina i Akcionim planom za praćenje implementacije strategije za borbu protiv trgovine ljudima za period 2017-2018. godine, kao i Strategijom za borbu protiv trgovine ljudima 2019-2024. i akcionim planom za 2019. godinu, u oblasti zaštite i promovisanja ljudskih i manjinskih prava.

Strateški cilj čijem će ostvarenju doprinijeti projekti/programi nevladinih organizacija u 2019. godine je: unaprijediti znanja  svih profesionalca  i predstavnika nevladinog sektora koji su u kontaktu/mogu doći u kontakt sa žrtvama trgovine ljudima u odnosu na identifikaciju, upućivanje i zaštitu žrtava  i krivično gonjenje počinilaca.

Prioritetni problemi u oblasti zaštite i promovisanja ljudskih i manjinskih prava koji se planiraju rješavati finansiranjem projekata/programa nevladinih organizacija su česte fluktacije zaposlenih i s tim u vezi potreba unaprijeđenja stručnih vještina predstavnika institucija i organizacija koje u skladu sa opisom posla koji obavljaju mogu doći u kontakt sa potencijalnim i žrtvama trgovine ljudima.

Ciljne grupe su predstavnici državnih organa u lokalnim zajednicama, policije, centara za socijalni rad, zdravstvenih službi, nastavnika, organizacija civilnog drustva.

Aktivnosti nevladine organizacije koje će doprinijeti ostvarenju strateških ciljeva i zadovoljenju potreba ciljnih grupa su: organizovanje edukacija u vidu radionica, okruglih stolova i sl.

Ukupan iznos sredstava koja se mogu raspodijeliti ovim konkursom je: **18 000** eura.

Najnižiji iznos sredstava koji se može dodijeliti pojedinom projektu/programu je **2 500** eura, a najviši **3 600** eura.

Na ovaj konkurs nevladina organizacija može prijaviti najviše dva projekata/programa, ali joj se **mogu dodijeliti sredstva samo za jedan projekat/program**. Ta nevladina organizacija **može biti i partner na samo jednom projektu/programu u okviru ovog javnog konkursa.**

**Prijavu projekta/programa na ovaj konkurs može podnijeti nevladina organizacija koja je:**

1. **upisana u Registar** nevladinih organizacija;
2. kroz ciljeve i djelatnosti **u Statutu, definisala oblast od javnog interesa iz ovog konkursa kao oblast svog djelovanja**;
3. **u oblasti od javnog interesa iz ovog konkursa realizovala projekat/e i/ili program/e u godini koja prethodi objavljivanju ovog konkursa;**
4. **predala poreskom organu prijavu za prethodnu fiskalnu godinu (bilans stanja i bilans uspjeha).**

**Raspodjela sredstava iz ovog konkursa vrši se na osnovu sljedećih kriterijuma:**

1. doprinos prijavljenog projekta, odnosno programa ostvarivanju javnog interesa i realizaciji strateških ciljeva u određenoj oblasti;
2. kvalitet prijavljenog projekta, odnosno programa;
3. kapacitet nevladine organizacije da realizuje prijavljeni projekat, odnosno program;
4. transparentnost rada nevladine organizacije.

**Bodovanje projekata,** odnosno programa prema navedenim kriterijumima, vršiće se **prema mjerilima i na način utvrđen Uredbom o finansiranju projekata i programa nevladinih organizacija u oblastima od javnog interesa** (“Službeni list CG“, br.13/18), **na obrascu** koji utvrđuje i objavljuje na svojoj internet stranici **Ministarstvo javne uprave www.mju.gov.me**, **a svaki projekat će bodovati po dva nezavisna procjenjivača**, koji moraju obrazložiti dodijeljene bodove po svakom mjerilu.

Rok za podnošenje prijava na ovaj konkurs je 30 dana od dana objavljivanja, odnosno **zaključno sa 25. junom 2019. godine.**

**Prijava projekta/programa dostavlja se isključivo na obrascu propisanom Pravilnikom** o sadržaju javnog konkursa za raspodjelu sredstava za finansiranje projekata i programa nevladinih organizacija i izgledu i sadržaju prijave na javni konkurs (“Službeni list CG“, br.14/18), a koji je dostupan i na internet stranici Ministarstva finansija www.mf.gov.me.

Uz prijavu na ovaj konkurs, **nevladine organizacije su dužne dostaviti**:

* fotokopiju rješenja o upisu u registar NVO;
* fotokopiju dijela statuta u kome su definisani ciljevi i djelatnost, odnosno oblast djelovanja NVO;
* fotokopiju akta o podnesenoj prijavi za prethodnu fiskalnu godinu poreskom organu (bilans stanja i bilans uspjeha)

**Popunjenu, potpisanu i ovjerenu prijavu neophodno je dostaviti u dva (2) primjerka u štampanoj verziji i jedan (1) primjerak u elektronskoj formi na CD-u u sadržaju istovjetnom štampanom primjerku (PDF format).**

|  |
| --- |
| **Prijavu sa potrebnom dokumentacijom, uključujući i CD treba****poslati isključivo poštom na sljedeću adresu:** |
| **MINISTARSTVO UNUTRAŠNJIH POSLOVA****NACIONALNA KANCELARIJA ZA BORBU PROTIV TRGOVINE LJUDIMA**Bulevar svetog Petra Cetinjskog , br.2281 000 Podgorica**sa napomenom: NE OTVARATI -** prijava na Javni konkurs broj:**39 Broj: 050/19-24411/1**pod nazivom „Senzibilizacija i jačanje stručnih vještina predstavnika organa za sprovođenje zakona u odnosu na identifikaciju i upućivanje žrtava i potencijalnih žrtava trgovine ljudima“ |
| U razmatranje će biti uzeti samo projekti/programi **koji su dostavljeni na propisanom obrascu, sa potrebnom dokumentacijom i u roku, odnosno koji zadovoljavaju uslove propisane ovim konkursom.** |
| **Pitanja u vezi ovog konkursa** mogu se postaviti elektronskim putem na adresu: **antitrafiking@t-com.me, najkasnije do 14.00 sati 24. juna 2019. godine.** |
| Komisija za raspodjelu sredstava za finansiranje projekata/programa nevladinih organizacija u oblasti zastite i promovisanja ljudskih i manjinskih prava – za senzibilizaciju i jačanje stručnih vještina predstavnika organa za sprovođenje zakona u odnosu na identifikaciju i upućivanje žrtava i potencijalnih žrtava trgovine ljudima, će u roku od 15 dana od dana završetka ovog konkursa, na internet stranici Ministarstva unutrašnjih poslova [www.mup.gov.me](http://www.mup.gov.me) i portalu e-uprave objaviti listu nevladinih organizacija koje nijesu dostavile urednu i potpunu prijavu, uz ukazivanje na utvrđene nedostatke koji se odnose na prijavu, odnosno potrebnu dokumentaciju. Nevladina organizacija sa pomenute liste je, u roku od pet dana od dana objavljivanja liste, dužna da otkloni utvrđene nedostatke, a u slučaju da se utvrđeni nedostaci ne otklone u propisanom roku, prijava se odbacuje. |

 **Predsjednik Komisije**

**39 Broj:050/19-24411/1**

**Podgorica, 27.05.2019. godine Zora Čizmović**